  Майя Бывальцева Юрий Чураковез Гурт возёсын визь-кенеш сётонъя центрен кивалтӥсе юнматӥзы. Со сярысь элькунысь Гурт возёсъя но сиён-юонъя министерстволэн «ВКонтакте» вотэсысь бамаз ивортэмын. Центр азьын улосвылысь гурт возёс удысын ивортодэтъя но визь-кенешъя инфраструктураез азинтон ужпум сылэ. Соин валче возёсъёслы визь-кенеш сётон ӧръёсты паськытатӥзы. Пудо вордон удыслы сяна, нимысьтыз саклык висъялозы етӥн будэтонлы но сое переработать каронлы, покчи возёсъёсты но гурт кооперациосты кылдытонлы но азинтонлы. Со сяна, Центр дышетон ужен но выроз. Ужпум – гурт возёсын ваньбур поттонлэсь пайдалыксэ будэтон. Юрий Аркадьевич Чураков 1971-тӥ арын 1-тӥ толшоре Эгра каргуртын вордскиз.  1989-тӥ арын Москваысь олимпи резервъя 1 номеро училищеез йылпумъяз («спортъя тренер» квалификациен), 1994-тӥ арын – Москваысь К.А. Тимирязев нимо гурт возёсъя академиез («тодосчи-агроном» квалификациен).  1994-1997 аръёсы – Эгра ёросысь «Ленин сюрес» возёсын валтӥсь агроном;  1997-2008 аръёсы – Эри ёросысь «Россия» возёслэн тӧроез;   2008-2018 аръёсы - «Газпром газораспределение Ижевск» акционер огазеяськонлэн Вотка карысь ёзэтысьтыз Эграя ёзэслэн кивалтӥсез. Тегъёс: Ижкар Удмуртия гуртвозёс гуртвозёсъяминистерство кивалтӥсьёс  